ऐसा क्या हुआ जो ससुर के घर फंदे से लटक दामाद ने दे दी जान...
- वर्ष 2017 में की थी शादी
कोलकाता
दक्षिण कोलकाता के पंचशायर इलाके में गुरुवार सुबह ससुर के घर में फंदे से लटके दामाद का शव मिलने से इलाके में सनसनी फैल गई। मृतक का नाम अरिजीत दत्त बताया जा रहा है। 42 वर्षीय अरिजीत ने वर्ष 2017 में शादी की थी। शादी के बाद से वह पंचशायर थाना क्षेत्र के भगत सिंह कालोनी में अपने ससुर के घर में रहता था। गुरुवार सुबह ससुराल पक्ष के लोग नींद से जगे तो देखे अरिजीत फंदे से लटक रहा है। उन्होंने तुरंत पुलिस को खबर दी। खबर मिलते ही पुलिस पहुंची। पुलिस उसे फंदे से उतार कर अस्पताल ले गई, जहां डॉक्टरों ने मृत घोषित कर दिया। पुलिस ने शव को पोस्टमार्टम के लिए अस्पताल भेजा है।घटनास्थल से कोई सुसाइन नोट नहीं मिला है। पुलिस मामले की जांच कर रही है। प्राथमिक जांच के आधार पर पुलिस का अनुमान है कि अरिजीत ने आत्महत्या की है। हालांकि सामाचार लिखे जाने तक यह पता नहीं चल पाया था कि अरिजीत ने आत्महत्या क्यों की। पात्रशायर थाना के एक अधिकारी ने बताया कि प्रारंभिक जांच में पता चला है कि उसने कई लोगों से मोटी रकम उधार ले रखी थी। वह कर्ज चुकता नहीं कर पा रहा था। पैसे देने वाले अक्सर घर आकर उसे बुरा-भाल कहते थे। तरह-तरह की धमकियां भी देते थे। ससुराल के लोग भी उसे इसके लिए कोसते थे। अनुमान है कि कर्ज एवं उसे चुकता नहीं करने को लेकर हो रहे अपमान से परेशान होकर उसने आत्महत्या की है। विस्तृत जांच जारी है।